Държавен вестник, бр. 39, 2009 г., стр. 3

Б Р О Й  39
Д Ъ Р Ж А В Е Н   В Е С Т Н И К
С Т Р .  3
ЗАКОН
за ратифициране на Международната конвен-
ция за регулиране на улова на китове и на
протокола към нея
Член единствен. Ратифицира Международ-
ната конвенция за регулиране на улова на кито-
ве, подписана на 2 декември 1946 г. във Вашинг-
тон, и на протокола към нея, подписан на 19
ноември 1956 г. във Вашингтон.
Законът е приет от 40-то Народно събрание
на 14 май 2009 г. и е подпечатан с официалния
печат на Народното събрание.
Председател на Народното събрание:
Георги Пирински
6920
УКАЗ № 127
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за ратифициране на Конвенция № 177 от-
носно надомния труд, 1996 г., приет от ХL На-
родно събрание на 14 май 2009 г.
Издаден в София на 20 май 2009 г.
Президент на републиката: Георги Първанов
Подпечатан с държавния печат.
Министър на правосъдието: Миглена Тачева
ЗАКОН
за ратифициране на Конвенция № 177
относно надомния труд, 1996 г.
Член единствен. Ратифицира Конвенция
№ 177 относно надомния труд, 1996 г., приета
на 83-ата сесия на Международната конферен-
ция на труда на 20 юни 1996 г. в Женева.
Законът е приет от 40-то Народно събрание
на 14 май 2009 г. и е подпечатан с официалния
печат на Народното събрание.
Председател на Народното събрание:
Георги Пирински
6919
УКАЗ № 132
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за преброяване на населението и жилищ-
ния фонд в Република България през 2011 г.,
приет от ХL Народно събрание на 15 май 2009 г.
Издаден в София на 20 май 2009 г.
Президент на републиката: Георги Първанов
Подпечатан с държавния печат.
Министър на правосъдието: Миглена Тачева
ЗАКОН
за преброяване на населението и жилищния
фонд в Република България през 2011 г.
Г л а в а  п ъ р в а
ОБЩИ ПОЛОЖЕНИЯ
Чл. 1. Този закон урежда подготовката, ор-
ганизацията и провеждането на преброяването
на населението и жилищния фонд в Република
България през 2011 г., наричано по-нататък
“преброяването”.
Чл. 2. (1) Необходимите данни за преброя-
ването се събират непосредствено от физичес-
ките лица—обект на преброяването, както и от
административни източници.
(2) Държавните органи и органите, поддър-
жащи административни регистри и информа-
ционни системи, предвидени в закон, са длъжни
да предоставят безплатно на Националния ста-
тистически институт (НСИ) събраните при тях
индивидуални данни, необходими за провежда-
не на преброяването.
Чл. 3. (1) Преброяването по чл. 1 започва в
8,00 ч. на 10 март 2011 г. и приключва в 20,00 ч.
на 24 март 2011 г.
(2) Критичният момент на преброяването е
0,00 ч. на 10 март 2011 г. Данните за населени-
ето, сградите и жилищата, събрани по време на
преброяването, се отнасят към този момент.
(3) Контролните изследвания за пълнотата
на обхвата и точността на регистрация на дан-
ните започват в 8,00 ч. на 25 март 2011 г. и прик-
лючват в 20,00 ч. на 31 март 2011 г.
Г л а в а  в т о р а
ОБЕКТ И ЕДИНИЦИ НА НАБЛЮДЕНИЕ
Чл. 4. (1) Обект на наблюдение при пребро-
яването са:
1. българските граждани, които живеят пос-
тоянно в Република България, независимо от това
дали към критичния момент на преброяването
се намират на територията на населеното място,
в което живеят постоянно, или на територията
на друго населено място в страната;
2. българските граждани, заминали в чужби-
на след 9 март 2010 г., и членовете на техните
семейства, които ги придружават;
3. българските граждани, които живеят пос-
тоянно в Република България, но към критич-
ния момент на преброяването пребивават в
чужбина по поръчение на българската държа-
ва, на нейните органи и организации, както и
членовете на техните семейства, които ги
придружават;
4. гражданите на Европейския съюз и чуж-
денците, получили разрешение за постоянно
пребиваване съгласно чл. 23, ал. 3, т. 2 от Зако-
на за чужденците в Република България преди
10 март 2010 г.;
5. лицата, на които е предоставена закрила
по Закона за убежището и бежанците преди 10
март 2010 г.;